มาตราใดที่เกี่ยวข้องกับการผ่อนเวลาตามตั๋วเงิน
มาตรา  903   ในการใช้เงินตามตั๋วเงินท่านมิให้ให้วันผ่อน
กฎหมายลักษณะตั๋วเงินวางหลักเกณฑ์ไว้ในมาตรา  903  ว่า  ในการใช้เงินตามตั๋วเงินนั้น   มิให้มีการผัดผ่อนวันเวลาการใช้เงินอีกต่อไป    เหตุที่กฎหมายบัญญัติไว้ดังนี้    เพราะว่า  ปกติแล้วการชำระหนี้ด้วยตั๋วเงิน    ส่วนมากแล้วเท่ากับเป็นการที่เจ้าหนี้ย่อมผ่อนเวลาให้ลูกหนี้ไปในตัว   จึงไม่ควรให้มีการผ่อนเวลาอีก    และเหตุผลอีกประการหนึ่งก็คือว่า  บุคคลที่เข้ามาเกี่ยวพันในเรื่องตั๋วเงินโดยเฉพาะที่เข้ามาเป็นลูกหนี้นั้นมิได้โดยไม่จำกัดจำนวนด้วยเพียงลายมือชื่อผู้ที่ลงลายมือชื่อในตั๋วเงินทุกคนตกอยู่ในฐานะเป็นลูกหนี้จะต้องร่วมกันรับผิดใช้เงินตามตั๋วแก่ผู้ทรง   ลูกหนี้ทุกคนเขาก็ประสงค์จะทราบว่าตั๋วเงินฉบับนั้น   ๆ   มีการใช้เงินหรือไม่    เนื่องจากตนเองก็เป็นลูกหนี้ด้วย  ไม่มีใครต้องการผูกพันในเรื่องตั๋วเงินเป็นระยะเวลานาน  ๆ

ถ้ามีการผ่อนเวลาใช้เงินในเรื่องตั๋วเงิน  ผลจะเป็นอย่างไร  ?
การผ่อนเวลาให้ใช้เงิน  ซึ่งฝ่าฝืนมาตรา  903  นั้น  กฎหมาย  จะมีบทลงโทษเฉพาะในเรื่องตั๋วแลกเงินเท่านั้น ตามมาตรา  948  ที่บัญญัติว่า  “ถ้าผู้ทรงตั๋วแลกเงินยอมผ่อนเวลาให้แก่ผู้จ่าย  ท่านว่าผู้ทรงสิ้นสิทธิที่จะไล่เบี้ยเอาแก่ผู้มีคู่สัญญาคนก่อน ๆ ซึ่งมิได้ตกลงในการผ่อนเวลานั้น” มาตรา  903  จะคู่กับ  มาตรา  948  เท่านั้น

ส่วนในเรื่องตั๋วสัญญาใช้เงินกับเช็ค   ไม่มีกฎหมายบัญญัติบทลงโทษไว้ ดังนั้น  กรณีตั๋วสัญญาใช้เงิน  หรือเช็ค   ถ้าผู้ทรงผ่อนเวลาให้แก่ผู้ออกตั๋วสัญญาใช้เงิน จะมีผลต่อลูกหนี้คนอื่นหรือไม่ ?  อันนี้ไม่มีผลเพราะไม่มีกฎหมายบัญญัติไว้
ประมวลกฎหมายแพ่งและพาณิชย์,กฎหมายตั๋วเงิน-เช็ค